මීට පෙර චීනය විසින් එම එන්නත් මාත්‍රා ලක්ෂ 06 ක් ශ්‍රී ලංකාවට පරිත්‍යාග කළා.එසේම, රුසියානු ස්පුට්නික් එන්නතේ මාත්‍රා 50,000 ක්ද ලබන සිකුරාදා දිවයිනට ලැබීමට නියමිතව ඇති බවයි රාජ්‍ය අමාත්‍ය, මහාචාර්ය චන්න ජයසුමන කියා සිටියේ.මේ අතර කොවිඩ් මරණවල අවසන් කටයුතු කිරීම සඳහා ඝන කඩදාසිවලින් නිර්මාණය කළ කාඩිබෝඩ් උපයෝගී කරගනිමින් සැකසූ මිනී පෙට්ටි භාවිත කිරීම අද පළමුවරට සිදුකෙරුණේ කොහුවල ආදාහනාගාරයේදීයි.එය නිර්මාණය කර ඇත්තේ දෙහිවල ගල්කිස්ස මහ නගර සභාව විසින්.මේ අතර, කොරෝනා ආසාදිත බන්ධනාගාර නිලධාරීන්ට සහ නේවාසිකයින්ට ප්‍රතිකාර ලබාදීම සඳහා අඟුණුකොලපැලැස්ස නව බන්ධනාගාර පරිශ්‍රය තුළ අතරමැදි ප්‍රතිකාර මධ්‍යස්ථානයක් පිහිටුවා තිබෙනවා.